2.6 Konzervatorske mjere
PREDLOG KONZERVATORSKIH MJERA
Konzervatorski projekat je izrađen u skladu sa Pravilnikom o bližem sadržaju konzervatorskog projekta za sprovođenje konzervatorskih mjera na kulturnom dobru. Prilikom izrade Konzervatorskog projekta sprovedena su sva potrebna istraživanja i detaljne analize, evidentirana su oštećenja odnosno utvrđeni uzroci oštećenja. Na osnovu dobijenih podataka I rezultata sprovedenih istraživanja, planiraju se konzervatorske mjere sanacije na način kojim se poštuje integritet i autentičnost kulturnog dobra, kao i njegov vizuelni identitet, a sve sa ciljem očuvanja i unapređenja stanja kulturnog dobra.
Projektom se predviđaju sanacione intervencije uz poštovanje konzervatorskih principa na
način da ne budu degradirane kulturno-istorijske vrijednosti već iste u velikoj mjeri
unaprijeđene. Sve planirane intervencije su detaljno obrazložene u tekstualnom dijelu projekta i predstavljene na grafičkim prilozima.
Pošto se radi o sanaciji objekta u postojećim gabaritima, kao i mjerama koje se tiču rješavanja
negativnosti radi opšte funkcije, ni u nijednom smislu ne mogu uticati negativno na
autentičnost i integritet zaštićenog kulturnog dobra. U obavještenju Sekretarijata za urbanizam i prostorno planiranje navodi se da je za radove na kulturnom dobru u postojećim gabaritima, koji ne spadaju u rekonstrukciju, potrebno pridržavati se Zakona o zaštiti kulturnih dobara.
Preporuke koje su praćene prilikom određivanja konzervatorskih mjera su date u
Konzervatorskim uslovima, Rješenje br. UP/03-338/2022-5, od 21.02.2023.god. izdatih od
Uprave za zaštitu kulturnih dobara Crne Gore, Cetinje.
Konzervatorske mjere za sprovođenje na kaminu i dimnjaku u objektu broj 6, Stari Bar
1. U cilju preventivnih mjera stabilizacije, u pripremnim radovima izvršiti zatezanje 6cm
širokim sintetičkim trakama sa metalnim zatezačem na najmanje četiri horizontalna
pravca u visini otvora i kamina.
2. Obezbijediti pristupačnost objektu i izvršiti preslaganje10m3 nabačenog kamena unutar
objekta i njegovo adekvatno lagerovanje (od većih kamenih blokova u podnožju do
najmanjih pri vrhu) uz konzervirane zidove prostorije na adekvatan način. Voditi računa
da se selekcija i preslaganje radi samo površinski bez zadiranja u arheološki neistražene
slojeve ispod njih.
3. Izvršiti raščišćavanja podnožja kamina i zida od agresivnog korijenja, korova i puzavice,
a isto uraditi i na djelovima zida na kojima raste korov iz zida i po njemu. Odraditi i
hemijski tretman korijenja biljaka protiv izrastanja.
4. Montirati pristupnu montažnu, cjevastu skelu za rad sa sve četiri strane kamina i
dimnjaka, u najmanje tri nivoa do visine dimnjačkog završetka. Skelu osigurati
kosinicima i zatezačima i nikako je ne vezati je za strukturu zida. Potrebno je strogo se
pridržavati mjera zaštite na radu i izraditi plan skele.
5. Pristupiti pripremnim radovima ojačanja bočnih slobodnih strana kamina i dimnjaka
prije otpočinjanja konzervatorskih radova. Podupiranja izvršiti potporama od drvenih
stubova i kosnika u stabilnom spregu, dimenzija greda 12x12cm na više pozicija prema nacrtu, sa tri strane. Iskoristiti krutost skele i podupiranje izvršiti i metalnim kosnicima skele kako bi cjelovito nio podupijet u toku radova.
6. Očuvati sve prepoznatljive slojeve autentičnih obrisa maltera u većim sačuvanim
površinama, spoljašnjeg kamenog sloga koji je vidljiv i čitljiv, kao i opekarske elemente.
7. Očuvati sve obrise otvora koji se očitavaju u autentičnom obliku, bočni obrušeni prozori,
djelimično sačuvani okvir vrata i pragnik, kao i kameni vijenac okvira kamina.
8. Pažljivo selektovati i označiti numeracijom sačuvane kamene slojeve oslabljene
potpora-postolja kamina sa ulične strane, sistemom obilježavanja prema nacrtu iz
projekta, demontirati ga i adekvatno lagerovati za ponovnu upotrebu na istom mjestu.
Označiti i očuvati sve tragove pravaca i hor. i ver. gabarita prilikom sanacije istog.
9. Između potpore i glavnog zida objekta/kamina ugraditi ojačanje vertikalnom i
horizontalnom građevinskom armaturom u međusloju, zalivanjem u betonu debljine
10cm u unutrašnjosti mase zida, na način da se nigdje ne sagledava spolja, a da čini
čvrstu potporu horizontalno ojčanom dnu kamina. U istom postupku izvršiti ponovnu
ugradnju postojećih kamenih blokova potpore do poznatog nivoa zida, a nakon toga
nastaviti sa zidanjem priklesanim kamenim blokovima u istoj tehnici i u slogovima
prema autentičnim, do cjelovitog zaziđivanja potpore na njenoj izvornoj poziciji, a
prema nacrtu iz projekta.
10. Uraditi strukturalno ojačanje unutrašnje strane kamina i baze dimnjaka na način
djelimičnog obijanja maltera i spojnica te prislanjanjem lake armature uz zidove i
pokrivanjem slojem ojačanog torkret maltera do 3cm debljine, grublje završne obrade.
Malter napraviti kao kompozitni u prljavo bež boji toniranjem veziva po recepturi
konzervatora sa odgovarajućim agregatom. Ojačani malter ugraditi na način da ne izlazi
na vanske ivice kamina već da se ostave vidljivi kameni okviri kamina. Prilikom
apliciranja ovog ojačanja sa unutrašnje strane, ugraditi utege, anker-plombe na svakih
35-40cm od nerđajuće – pocinčane navojne šipke sa unutrašnjom i vanjskom podloškom
i maticom, koje će biti ugrađene u spojnice i pokrivene malterom.
11. Uraditi strukturalno ojačanje unutrašnjih površina dimnjaka širine 55cm,
premazivanjem ojačanim torkret malterom, brzovezujućeg, sitnog zrna agregata sa
utiskivanjem sitno pletene čelične mrežice u cijelom radijusu do otvora dimnjaka.
Mrežicu preklopiti sa donjim nosivim slojem. Završno površine obraditi bijelim
sitnozrnim malterom 0-2mm, rustične završne obrade.
12. Izvršiti osiguranje ankernim kukama - sidrima na pozicijama dna kamina, bočno u visini
prozorskog otvora i na vrhu zida gdje se baza dimnjaka veže i oslanja po dužini
zatečenog zida čime vraća zatežuće sile na unutrašnju dubinu/masu zida. Ankere
izraditi od nerđajućeg ili pocinčanog čelika u dimenzijama odgovarajućim poziciji na
terenu.
13. Izvršiti injektiranje-ispunjavanje pod malim pritiskom postojećih pukotina kamina sa
vanjske strane i donje unutrašnje djelove zida gdje je malter spojnica porozan,
cementnom emulzijom sa sitnozrnim agregatom i mikro ojačivačima unutrašnje
strukture.
14. Izvršiti ojačavanje i restauraciju obrušenih djelova bočnih strana zida, gornje krune zida
i elemenata prozorskog otvora na unutrašnjem dijelu, poštujući sve tragove autentičnih
pravaca i gabarita. Koristiti kamen sa iste lokacije, u slogu i obradi po uzoru na zatečene
zidove, a u unutrašnjosti strukture koristiri ojačani produžni malter.
15. Restaurirati bazu dimnjaka izrađenu od opeke i sige, na način da se spojnice repariraju,
a gradivni elementi opeke ostanu vidljivi na izvornom mjestu u što većoj mjeri čitljivi.
16. Očuvati elemente glinene ćeramide koja je ostala vidljiva i prezentovati ih završno.
17. Restaurirati otvore dimnjaka na vrhu dimnjačkog kanala u njihovom punom broju,
sanirati vidna oštećenja ivica i kontura maltera, po uzoru na postojeću strukturu.
18. Restaurirati dimnjački završetak od opekarskih elemenata, nasloženih u kupolastoj
formi sa ojačanjem malterom u među sloju koji će blokirati prodor vode. Završno
spojnice obraditi rustičnim malterom po uzoru na postojeći.
19. Restaurirati spoljašnju stranu valjkaste strukture dimnjačkog kanala i očuvati izvorni
malter u što većoj mjeri. Izvršiti njegovu djelimičnu reparaciju i čišćenje od svih naslaga
nečistoća ručno i sitnim alatom. Završno površine premazati bezbojnim premazom za
vodonepropusnost maltera, na bazi voska, bez sjaja, koji upija u strukturu maltera.
20. Restaurirati fuge na celokupnim vanjskim površinama zidova od kamena koristeći
sitnozrne agregate od 0-4mm, po recepturi konzervatora-restauratora. Malter po
strukturi mora odgovarati i biti kompatibilan postojećem autentičnom po boji, strukturi
i načinu obrade. Očuvati sve veće autentične i zatečene površine maltera na površini
zida.
Sprovođenje konzervatorskih mjera se izvršava primjenom ove dokumentacije,
dokumentovanjem postupaka i obaveznim konzervatorskim nadzorom.
2.7 Detaljan opis planiranih konzervatorskih mjera i intervencija
PRIPREMNI RADOVI
 Preventivne mjere stabilizacije, u pripremnim radovima izvršiti zatezanje 6cm širokim
sintetičkim trakama sa metalnim zatezačem na najmanje četiri horizontalna pravca u
visini otvora i kamina. Ove sintetičke trake imaju veliku nosivost na sile zatezanja i
preventivno su rješenje stabilizacije, čime će se prihvatiti svi manji uticaji.
 Obezbijediti pristupačnost. Izvršiti preslaganje10m3 nabačenog kamena unutar objekta
i njegovo adekvatno lagerovanje (od većih kamenih blokova u podnožju do najmanjih
pri vrhu) uz konzervirane zidove prostorije na adekvatan način. Prilikom lagerovanja
voditi računa da se selekcija i preslaganje radi samo površinski bez zadiranja u
arheološki neistražene slojeve ispod njih, na način suhozidanja. Naložiti ih u istoj i
susjednoj prostoriji, do nivoa konzerviranih ostataka.
 Raščistiti podnožje kamina i zida od agresivnog korijenja, korova i puzavice, a isto
uraditi i na djelovima zida na kojima raste korov iz zida i po njemu. Nakon toga uraditi
tretman korijenja biljaka protiv izrastanja, odobrenim hemijskim sredstvima.
 Montirati pristupnu, montažnu, cjevastu skelu za rad sa sve četiri strane kamina i
dimnjaka, u najmanje tri nivoa do visine dimnjačkog završetka. Skelu osigurati
kosinicima i zatezačima i nikako je ne kačiti za strukturu zida. Potrebno je strogo se
pridržavati mjera zaštite na radu i izraditi plan skele. Ista treba da bude poduprijeta
kosnicima kako bi mogla preuzeti dodatna opterećenja prilikom izvođenja radova.
 Pristupiti pripremnim radovima ojačanja bočnih slobodnih strana zida, kamina i
dimnjaka prije otpočinjanja konzervatorsko-sanacionih radova. Podupiranja izvršiti
potporama od drvenih stubova i kosnika u stabilnom spregu, dimenzija greda 12x12cm
na više pozicija prema nacrtu, sa tri strane. Utrošak 10 greda 12x12cm dužine 7m.
Iskoristiti krutost skele i podupiranje izvršiti i metalnim kosnicima skele kako bi
cjelovito nio podupijet u toku radova.
ZIDARSKI RADOVI
 Između potpore na uličnoj strani i glavnog zida objekta/kamina ugraditi ojačanje
vertikalnom RØ14 i horizontalnom RØ12 građevinskom armaturom u međusloju,
zalivanjem u betonu debljine 10cm u unutrašnjosti mase zida, na način da se nigdje ne
sagledava spolja. Ovo čini čvrstu potporu horizontalno ojčanom dnu kamina. U istom
postupku izvršiti ponovnu ugradnju postojećih (demontiranih konzervatorskom
metodom) kamenih blokova potpore do poznatog nivoa zida, a nakon toga nastaviti sa
zidanjem -restauracijom priklesanim kamenim blokovima u istoj tehnici i u slogovima
prema autentičnim, do cjelovitog zaziđivanja potpore na njenoj izvornoj poziciji, a
prema nacrtu iz projekta. Potrošnja 6x RØ14 L-4.0m, 14x RØ12 L-1.0m
 Uraditi strukturalno ojačanje unutrašnje strane kamina i baze dimnjaka na način
djelimičnog obijanja maltera i spojnica te prislanjanjem lake armature uz zidove i
pokrivanjem slojem ojačanog torkret maltera do 3cm debljine, grublje završne obrade.
Malter napraviti kao kompozitni u prljavo bež boji toniranjem veziva po recepturi
konzervatora sa odgovarajućim agregatom. Ojačani malter ugraditi na način da ne izlazi
na vanske ivice kamina već da se ostave vidljivi kameni okviri kamina. Prilikom
apliciranja ovog ojačanja sa unutrašnje strane, ugraditi utege, anker-plombe na svakih
35-40cm od nerđajuće – pocinčane navojne šipke sa unutrašnjom i vanjskom podloškom
i maticom, koje će biti ugrađene u spojnice i pokrivene malterom. Potrošnja 10x RØ12
L-3.0m, 15x RØ6 L-2.0m, navojni šaraf 20cm-100 komada, ojačani malter 0,5m3
 Uraditi strukturalno ojačanje unutrašnjih površina dimnjaka širine 55cm,
premazivanjem ojačanim torkret malterom, brzovezujućeg, sitnog zrna agregata sa
utiskivanjem sitno pletene čelične mrežice u cijelom radijusu do otvora dimnjaka.
Mrežicu preklopiti sa donjim nosivim slojem armature i izvoditi je na licu mjesta prema
situaciji i unijeti u otvor dimnjaka. Nakon fiksiranja je zaliti torkret betonom 2-3cm, a
površine obraditi bijelim sitnozrnim malterom 0-2mm, rustične završne obrade prema
recepturi konzervatora i odobrenju nadzornog organa. Utrošak mrežica 6x6 6m2,
torkret malter 0,3m3, sitnozrni ukrasni malter 60 kg
 Ojačati ankernim kukama - sidrima pozicije dna kamina, koji treba u spojnicama otvoriti
i ugraditi na način da se ne vidi a da formira zategu i prenese horizontalno unutar zida
do dna kamina. Bočno u visini prozorskog otvora i na vrhu zida gdje se baza dimnjaka
oslanja ugraditi na način da se ne vidi a da formira prsten oko osnove po dužini
zatečenog zida čime vraća zatežuće sile na unutrašnju dubinu/masu zida. Ankere
izraditi od zaštićenog čelika u dimenzijama odgovarajućim poziciji na terenu i prema
tome ih naručiti za izradu. Utrošak materijala 10x RØ12 L-3.5m
 Injektirati-ispuniti pod malim pritiskom postojeće pukotine kamina sa vanjske strane i
donje unutrašnje djelove zida gdje je malter spojnica porozan, cementnom emulzijom sa
sitnozrnim agregatom i mikro ojačivačima unutrašnje strukture za površinu 4m2.

ZANATSKI - RESTAURATORSKI RADOVI
 Konzervatorskom metodom selektovati i označiti numeracijom sačuvane kamene
slojeve oslabljene potpora-postolja kamina sa ulične strane, sistemom obilježavanja
prema nacrtu iz projekta, demontirati ga i adekvatno lagerovati za ponovnu upotrebu
na istom mjestu. Označiti i očuvati sve tragove pravaca i horizontalnih i vertikalnih
gabarita prilikom sanacije istog.
 Sačuvati slojeve autentičnih površina maltera u većim sačuvanim površinama. Sačuvati
spoljašnji kameni slog koji je vidljiv i čitljiv, kao i opekarske elemente i restauratorski
tretirati postojeće površine, uz čišćenje i ukalnjanje odvojenog i slabog maltera, na 30m2.
 Očuvati i prezentovati obrise otvora koji se očitavaju u autentičnom obliku, bočni
obrušeni prozori, dio sačuvanog okvira vrata i prag, kao i kameni vijenac okvira kamina.
 Restaurirati i ojačati obrušene djelove bočnih strana zida, gornje krune zida i elemenata
prozorskog otvora na unutrašnjem dijelu, poštujući sve tragove autentičnih pravaca i
gabarita. Koristiti kamen sa iste lokacije, u slogu i obradi po uzoru na zatečene zidove, a
u unutrašnjosti strukture koristiri ojačani produžni malter. Površina obrade 3m2.
 Restaurirati bazu dimnjaka izrađenu od opeke i sige, na način da se spojnice repariraju
restauratorskom metodom, a gradivni elementi opeke ostanu vidljivi na izvornom
mjestu u što većoj mjeri čitljivi. Površina obrade 3m2.
 Očuvati elemente glinene ćeramide koja je ostala vidljiva i prezentovati ih završno.
 Restaurirati otvore dimnjaka na vrhu dimnjačkog kanala u njihovom punom broju,
sanirati vidna oštećenja ivica i kontura postojećeg maltera sa spoljašnje i unutrašnje
strane vrha dimnjačkog kanala, po uzoru na postojeću strukturu, na površini 1m2.
 Restaurirati dimnjački završetak od opekarskih elemenata, nasloženih u kupolastoj
formi sa ojačanjem malterom u među sloju koji će blokirati prodor vode. Završno
spojnice obraditi rustičnim malterom po uzoru na postojeći, koristiri zatečeni gradivni
materijal i slični po utoru na postojeći uz odobrenje konzervatorskog nadzora.
 Restaurirati spoljašnju stranu valjkaste strukture dimnjačkog kanala i očuvati izvorni
malter u što većoj mjeri. Izvršiti njegovu djelimičnu restauraciju i čišćenje od svih
naslaga nečistoća ručno i sitnim alatom. Završno površine premazati bezbojnim
premazom za vodonepropusnost maltera, na bazi voska, bez sjaja, koji upija u strukturu
maltera a ne vidi se, sve na površini 6m2.
 Restaurirati fuge na celokupnim vanjskim površinama zidova od kamena koristeći
sitnozrne agregate od 0-4mm, po recepturi konzervatora-restauratora. Malter po
strukturi mora odgovarati i biti kompatibilan postojećem autentičnom po boji, strukturi
i načinu obrade. Očuvati sve veće autentične i zatečene površine maltera na površini
zida. Ispoštovati tehnologiju procesa ugradnje u poželjnim vremenskim uslovima.
Površina za restauratorsku obradu spojnica i fuga je 30m2.
Dinamika izvođenja
Sve predviđene grupe i vrste radova izvoditi u kontinuitetu prema predviđenom
logičnom redosledu i povoljnim vremenskim uslovima. Radovi na sanaciji će trajati 60
radnih dana uz pratnju stručnog lica konzervatora i konzervatorskog nadzora.
Period izvršenja radova u toku 2024. godine.
Pripremni radovi - 8 radnih dana
Zidarski radovi – 30 radnih dana
Zanatsko-restauratorski radovi – 22 radna dana

Spisak dopuštenih materijala i opreme
Prilikom sprovođenja konzervatorskih mjera na sanaciji i prezentaciji objekta, sa aspekta
pozitivnih iskustava struke u konzervatorsko – restauratorskim radovima, preporuka su
tradicionalni i savremeni materijali koji imaju široku primjenu u restauraciji i konzervaciji.
Izdvajamo proizvode firme „Remmers“ grupe AG Germany, DESOI GmbH i Mondal Industrija.
Sredstva za čišćenje: XCLEAN SL - CLEAN FP - ROTEC GLASPUDERMEHL
Konsolidacija jezgra zida - injektiranje: - BSP 6 - ICS 2K
Konsolidacija i učvršćivanje kamena: - KSE 100 - KSE 300
Obrada Fuga: - FM TK
Restauracija kamena (plombe) - RM (restaurier mortel)
Hidrofobna zaštita: - FUNCOSIL SNL - FUNCOSIL SL
Mašine i alati za primjenu: Rotec- mašina za čišćenje površina kamena
pneumatski čekić- za mašinsko čišćenje fuga, mašina za fugovanje, mašina za konsolidaciju i
injektiranje, mašina za špricanje izolacije i maltera, rasprskivači za nanošenje hidrofobnog
sredstva i učvršćivača, drugi ručni alat.
Izrada prateće dokumentacije
U skladu sa članom 109 Zakona o zaštiti kulturnih dobara, nakon izvedenih sanacionih
konzervatorskih radova neophodno je da Uprava za zaštitu kulturnih dobara izvrši prijem
izvedenih radova na osnovu zahtjeva investitora uz koji se prilaže Izvještaj o izvršenim
konzervatorskim radovima i Izvješaj o konzervatorskom nadzoru.
Za potrebe Izvještaja o izvršenim konzervatorskim radovima, sve predviđene faze radova
dokumentovati na slijedeći način:
- Voditi dnevnik radova,
- Izraditi foto dokumentaciju ( prije, u toku i nakon radova ),
- Raditi građevinski dnevnik
- Navesti sve podatke o korišćenim, upotrijebljenim materijalima i priložiti karakteristike
upotrijebljenog materijala
Preporuke za redovno održavanje
Nakon sprovođenja konzervatorskih mjera sanacije neophodno je:
Najmanje dva puta godišnje, detaljno provjeravati stanje spoljašnjih i unutrašnjih elemenata
koji su tema ovog projekta i shodno tome, redovno preduzimati aktivnosti na tekućem
održavanju i korektivnim mjerama.
Sobzirom na seizmičku trusnost ovog područja, gdje se mogu u kontinuitetu očekivati manja i
veća pomjeranja tla, potrebno je vršiti monitoring struktura i fiksnih visinskih parametara
objekta, najmanje na godišnjem nivou.
Preporučuje se angažovanje Odgovornog konzervatora, da jednom godišnje, sa zadatkom
stručnog monitoringa stanja objekta kulturnog dobra i svih njegovih struktura i elemenata,
sagleda i podnese izvještaj o postojećem stanju sa predloženim mjerama intervencije daljeg
održavanja i njegovanja.

